Ասել, թե ուր են «կորչում» այդ գումարները, կարող է թերեւս միայն Սամվել Ալեքսանյանը եւ պետեկամուտների կոմիտեն, եթե ցանկանա: Բայց ինչպես ցույց է տալիս փորձը, Ալեքսանյանն այդ մասին լռում է, իսկ ՊԵԿ-ին դա այնքան էլ չի հետաքրքրում: Կա տարածված կարծիք այն մասին, որ «Ալեքս Գրիգի» վճարած հարկերի նվազումը պայմանավորված է առեւտրի ծավալների անկմամբ, քանի որ այդ ընկերության կազմի մեջ է մտնում «Երեւան Սիթի» սուպերմարկետների ցանցը: Բայց դա միֆ է: Ըստ ՀՀ ԱՎԾ-ի հրապարակած տվյալների՝ առեւտրի ծավալները 2016 թ. ոչ միայն չեն նվազել, այլեւ աճել են` 1 տոկոսով 2015 թվականի համեմատ: Ճիշտ է` մանրածախ առեւտուրը նվազել է 2.6 տոկոսով, բայց 4.5 տոկոսով աճել է մեծածախ առեւտուրը: Իսկ ով ով, բայց «Ալեքս Գրիգը» մեծածախ առեւտրի հիմնական մասնակիցներից է: Այսինքն առեւտրի ծավալների անկման վարկածը տվյալ դեպքում չի աշխատում: